भागलपुर। शहर के नाथनगर थाना क्षेत्र के हरिदासपुर चौंक के समीप मंगलवार की अहले सुबह पुलिस ने तीन अपराधियों को धर दबोचा है। जबकि उसके दो साथी भागने में सफल रहे हैं। सभी अपराधी एक बोलेरो व एक बाइक पर सवार थे। पुलिस ने इनके पास से 1 देशी राइफल, 1 देशी कट्टा और 17 जिंदा कारतूस बरामद किया है। बोलेरो और बाइक को भी जप्त कर लिया गया है।
कैसे संभव हुई गिरफ्तारी
नाथनगर के थानाध्यक्ष सह इंस्पेक्टर मो. महफुज आलम ने बताया कि पुलिस को गुप्त सूचना मिली कि कई अपराधी डकैती करने के उद्देश्य से आपके थाना क्षेत्र से गुजरने वाले हैं। सूचना की सत्यता की जांच के लिए कई पुलिस जवानों को हरिदासपुर चौंक के समीप लगा तैनात कर दिया गया। सुबह साढ़े तीन बजे तेजी से एक बाइक और बोलेरो को चौंक की तरफ आते देख जवानों ने गाड़ी रुककवायी और गाड़ी की सघन तलाशी लिया। जिसमें हथियार और गोलियां बरामद किया गया। तलासी के दौरान दो लोग अंधेरे का फायदा उठा कर भाग निकलने में कामयाब रहे।
इनकी हुई गिरफ्तारी
पकड़े गए लोगों में एक स्थानीय हरिदासपुर निवासी चंदन कुमार, और वभनगामा (बिहपुर) गांव के जयप्रकाश व मो. इसराइल शामिल हैं। थानाध्यक्ष ने बताया कि गिरोह के मुख्य सरगना वभनगामा पंचायत के मुखिया रेणू भगत का पति मनोज भगत और उसका एक साथी भाग निकलने में कामयाब रहा। उन्होंने बताया कि बोलेरो व बाइक मनोज भगत की है।
निश्चित रुप से सभी अपराधी किसी बड़ी वारदात को अंजाम देने के लिए निकले हुए थे। पकड़े गए अपराधी से फिलहाल पूछताछ की जा रही है।
वीणा कु़मारी, सिटी डीएसपी, भागलपुर
hin_Deva hin_Deva hin_Deva hin_Deva hin_Deva hin_Deva bho_Deva